બોટાદમાં પોતાની ખેતીની દસ હજાર મીટર જમીન બીનખેતી કરાવી તેની ઉપર સ્કૂલનું નિર્માણ કરવા માગતા હરેશભાઈ ડોડીયાએ પંચાયતમાં અરજી કરી હતી. આ ફાઈલ મંજુરી માટે કારોબારી સમિતિમાં આવી હતી. આથી કારોબારીના સભ્ય ઈશ્વર ભરાડીયાએ જમીન માલિક હરેશભાઈ ડોડીયાને ફોન કરી કીધુ હતું કે જમીન બીનખેતી કરાવવી હોય તો મીટરે ૦૮ રૂપિયા લેખે 80 હજાર આપો તો તમારી ફાઈલને સમિતિ મંજુરી આપશે. ત્યારે હરેશભાઈ ડોડીયાએ કહ્યુ હતું કે તેઓ ભાવનગર રહે છે, આવતીકાલે આવી પૈસા આપી જશે પણ તેમનું કામ સમિતિમાં મંજુર કરાવી દેશો.